Pihkva

Pihkva (kõigepealt Pleskov; vene keeles Псков, saksa keeles Pleskau, läti keeles Pleskava, Pliskava) on linn Venemaal Velikaja jõe alamjooksul. Linn on Pihkva oblasti keskus.

Haldus
Pihkva on oblasti halduskeskus ja haldusjaotuse raames toimib ka Pihkva rajooni halduskeskusena, kuigi rajooni koosseisu ei kuulu. Pihkva linn on haldusüksus, mille staatus on võrdne rajoonide omaga.

Rahvastik
Elanike arv
 175 724 (1979)
 203 789 (1989)
 200 000 (2005)
 197 000 (2006)
 194 600 (1. septembril 2007)Естественная убыль населения Пскова сократилась на 35%
 194 200 (2008)
 193 000 (2009)
 191 800 (2010)
 210 340 (2020)
 189 300 (2023)
 185 500 (2025)


Rahvuslik koosseis
Rahvaloenduse alusel oli 2010. aastal linnaelanikke koosseisus 93,9% venelasi; 1,9% ukrainlasi; 1,1% valgevenelasi, 0,4% armeenlasi. Loenduse andmetel elas linnas ka 154 eestlast, mis oli 0,08% elanikest.Итоги Всероссийской переписи населения 2010 года: Население по национальности и владению русским языком. Архивировано 27 декабря 2014 года. Псковстат.

Loodus
Pihkva on rohke kõrghaljastusega linn, parkide ja haljasalade kogupind on ligikaudu 40 hektarit.

Linnas paiknevad muuhulgas Linnapark, Puškini nimeline kultuuri- ja puhkepark, Pihkva jõe park, Riia park, Kutuzovi aed, ehitajate park, langenud kangelaste skväär, atraktsioonide park, botaanikaaed, lastepark, dendropark jt.Gorodskoy park kultury i otdykha imeni A.S. Pushkina. yandex.ee. vaadatud 31. september 2023.

Ajalugu

Pihkva piirkonna esimesteks asukateks olid arvatavalt soome-ugri hõimud. Arheoloogiliste uuringute alusel on teada, et 10.–11. sajandil elasid piirkonnas idaslaavlaste hulka kuulunud krivitšite hõim, aga ka soome-ugri, balti ja skandinaavia hõimude esindajad.[едов В. В. О происхождении топонима Псков // Древности Пскова: археология, история, архитектура. — Псков, 1999. Varasem asula kujunes hiljem linnaks.
pisi|
Pihkva on Venemaa vanimaid linnu. Pihkvat on esmamainitud 903. aastal, kui vene kroonikates kirjutati, et Kiievi suurvürstile Igorile toodi Pihkvast Olga-nimeline naine.Esmark, Kim; Hermanson, Lars; Orning, Hans Jacob (2020). "Early Scandinavian power centers in the east". Nordic Elites in Transformation Arheoloog Sergei Beletski on aga seisukohal, et juba 862. aastal Truvori rajatud Irboska asula all tuleb tegelikult mõista Pihkvat. Igal juhul sai Pihkvast piirkonna suurim viikingiaegne keskus, mis hoidis enda kontrolli all Narva jõelt Velikaja kaudu Polotskisse suundunud Idatee haru.Mauri Kiudsoo (2016). Viikingiaja aarded Eestist: Idateest, rauast ja hõbedast. Lk 12–14

Kiievi-Vene riigi koosseisus oli Pihkva Pihkva vürstiriigi keskus, kuid läks 1136. aastal Novgorodi vürstiriigi võimu alla.Псковский край в истории России. Псковский областной институт повышения квалификации работников образования. Дата обращения: 13 марта 2011.
pisi|Pihkva kindluse mudel
pisi|Pihkva 1661. aastal
pisi|left|Pihkva 17. sajandi lõpul
pisi|Pihkva linna plaan 18. sajandi II pool
Pihkvalased osalesid koos Riia piiskopi ja riialastega ka sõjaretkedel Eestisse (1210/1211. aasta talvel Soontaganasse).Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. Peatükk XIV 10, lk 111 1212. aastal tungisid sakalased Lembitu juhtimisel Pihkvasse ja rüüstasid linna.Henriku Liivimaa kroonika, XV 10, lk 131 1240. aastal hõivasid linna Saksa ordu väesalgad, kuid 1242. aastal vallutas Aleksandr Nevski linna tagasi.

14.–16. sajandini oli Pihkva linn iseseisva Pihkva vürstiriigi (Псковская вечевая республика) pealinn. Pihkva oli oluliseks punktiks kaubateel Vana-Liivimaalt Novgorodi ja Moskva suurvürstiriiki.

Samal ajal ehitati Pihkvasse Pihkva Kreml, mille katus hävis osaliselt 2010. aasta aprillis tulekahjus, kannatada said ka Vlasjevskaja torn ja Rõbnitskaja tornPihkva kremlis hävis põlengus kahe torni katus ERR, 28. aprill 2010

1510. aastal vallutasid linna Moskva suurvürst Vassili III väed ning liitsid Pihkvamaa ja Novgorodimaa Moskva suurvürstiriigiga.

Aastatel 1562–1582 toimunud Vene-Poola sõjas piiras aastatel 1581–1582 Pihkvat 50 000-meheline Poola-Leedu sõjavägi Stefan Batory juhtimisel, kuid ei suutnud Pihkva kindlust vallutada.

Venemaa keisririigis oli Pihkva, Pihkva kubermangu kubermangulinn ja Pihkva maakonna maakonnalinn. pisi|left|Peterburi–Varssavi raudtee
Aastatel 1852–1862 rajati laiarööpmeline Peterburi–Varssavi raudtee. Raudtee pikkus oli koos haruliinidega 1280 km. Raudtee trass kulges läbi Gattšina, Luga, Pihkva, Ostrovi, Põtalovo, Režitsa, Dünaburgi, Vilno, Landvarovo, Grodno ja Białystoki.

Pihkva oli oluline kaubanduskeskus, 1914. aastal sai linn oma elektrijaama ja elektritrammiliini.

Aastatel 1918–1920 toimunud Eesti Vabadussõja ajal maipealetungi käigus vallutasid 25. mail 1919 Pihkva Eesti väed ning andsid seejärel üle linna kaitsmise Punaarmee eest Loodearmee väekoondistele Stanisław Bułak-Bałachowiczi juhtimisel. 25. augustil 1919 langes linn uuesti Punaarmee kätte.

Teise maailmasõja ajal oli Pihkva 9. juulist 1941 kuni 23. juulini 1944 Saksa vägede poolt okupeeritud.

Majandus
Linnas paikneb rohkelt ettevõtteid, nende seas:
AVAR (ОАО "АВТОЭЛЕКТРОАРМАТУРА"), mis tegeleb elektriseadmete tootmisega sõiduautodele, veoautodele, bussidele ja traktoritele (releed, lülitid, kaitsmed, jm elektroonikatooted);
Ettevõte Elementum (ООО "Элементум") toodab külmutuskappe, soojuspumpasid ja soojusvaheteid.;
Tehas Zavod ToltŠit (ЗАО "Завод Точлит") on spetsiaaliseerunud valutoodetele (legeeritud terased, malm);
Õmblusvabrik Slavjanka (ЗАО "Псковская швейная фабрика „Славянка“") mille kaubamärk on Truvor jt.

Pihkvast 6 kilomeetrit kagus asub Pihkva rahvusvaheline lennujaam, mida kasutatakse ka sõjaväelennuväljana.

Muu
Pihkvas paiknevad ka
 Venemaa Föderatsiooni õhudessantvägede 76. kaardiväe õhudessantdiviis, kõnekeeles Pihkva dessantdiviis.76th Guards Airborne Division, military unit 07264 (76th AAD WMD) (The following units of the Division were spotted in Ukraine: 104th Airborne Regiment (military unit #32515), 234st Airborne Regiment (military unit #74268) )
 2. üksik spetsnazi brigaad (2-я отдельная ордена Жукова бригада специального назначения)
 334. sõja-transpordi-lennuväe polk (334-й Берлинский Краснознаменный военно-транспортный авиационный полк) Il-76MD, Il-78, Il-76MD-90A

 Sõpruslinnad 
Pihkval on järgmised sõpruslinnadГорода-побратимы. Архивировано 11 июля 2012 года. Краеведческий Архив Псковской области.

pisi|Kosma ja Damiani kirik 
pisi|Peaingel Miikaeli kirik
UNESCO maailmapärandi ehitised
7. juulil 2019 kanti UNESCO maailmapärandi nimistusse 10 Pihkva ajaloolist ehitist, sealhulgas Peaingel Miikaeli kirik (Церковь Михаила Архангела с Городца), Kosmase ja Damianose kirik (Церковь Козьмы и Дамиана с Примостья), Pihkva Jumalailmumise kirik (Церковь Богоявления), Snetogorski kloostri Jumalaema Sündimise kirik (ансамбль Снетогорского монастыря: собор Рождества Богородицы), Ristija Johannese kirik (Собор Рождества Иоанна Предтечи) jt.Эксперты: включение храмов Пскова в список ЮНЕСКО сохранит исторический облик города. ТАСС (9 июля 2019).

 Vaata ka 
 Pihkva arhitektuurikoolkonna kirikud

Viited

Välislingid

 Pihkva veebileht

Kategooria:Pihkva oblasti linnad